עמוד ראשי

חינוך לקריירה למה ? ואיך ?

חשיבותן של תכניות להתפתחות קריירה נסקרה רבות בספרות המחקרית והתאורטית ועולה מהן מסקנה משותפת: צעירים מתמודדים טוב יותר עם המעבר מבי"ס לעבודה ולמשפחה אם הכינו אותם לקראת שלבים אלה .הכנתם של צעירים לקראת תחום חיים אחד בלבד אינה עומדת בהלימה עם מטרות חייהם של הצעירים ועם אתגרי העולם הבוגר שבשעריו הם עומדים. הכנה לעולם העבודה ללא התייחסות לערכי הפרט ולנטיותיו המשפחתיות אינן עומדות בהלימה למציאות המורכבת והמשולבת. התעלמות מתחומי הלאום, הדת, הקהילה והפנאי עשויה לגרום לתכנון חיים חסר ולא ממצה. לפיכך ישנה חשיבות רבה ליצירת תכניות חינוכיות המשלבות מספר תחומי חיים ושמתייחסות להשפעות ההדדיות שבין תחומי החיים. פרופ' גלי צינמון מציגה מודל למחקר ולייעוץ בתחום התפתחות הקריירה המתמקד בארבעה תפקידי חיים עיקריים-עבודה ,משפחה, קהילה ופנאי .לטענתה ,התייחסות רבה שכזו תאפשר הבנה מדויקת יותר של התפתחות הקריירה בקרב הצעירים. עיסוק רק בתחום הלימודי או בתחום התעסוקתי עלול להעביר מסר מצמצם ומדכא לפיו אלה הם התחומים החשובים בחייהם ובהם בלבד יש להשקיע את מרב האנרגיה והמשאבים.

מכאן, חשיבות רבה לבניית תמונת עתיד מכוונת קריירה ,החושפת את התלמידים למגוון תפקידים במעגלי החיים השונים (מעק"ף) תוך התמקדות בשלושה דגשים: מודעות וחקירה עצמית, הבנה של עולם העבודה, רכישת מיומנויות של קבלת החלטות ותכנון עתיד.

ביה"ס "אורט במעלה טבריה" פיתח תכנית לימודים הממוקדת בתמונת עתיד. התוכנית לוותה על ידי פרופ' גלי צינמון ראש החוג לחינוך וייעוץ של אוניברסיטת תל אביב. לצד זה הודרכו צוותי ניהול וצוותי מורים בפיתוח עמדות חיוביות כלפי חינוך לקריירה והמשגת הנושא באופן התפתחותי ורחב. צוותי המורים המובילים לוו בתרגום הידע לכדי פעילויות בכיתות.

כל תלמידי בית הספר והצוות החינוכי עוברים תהליך בשלושה מעגלים מתרחבים ומשיקים: אדם, בית ספר וקהילה.

**תהליך בניית חזון בית הספר**

לכל בי"ס קיים חזון, בין אם הוא תלוי ממוסגר על קיר חדרו של מנהל ביה"ס ורק הקיר יודע אודותיו, ובין שהוא משקף את הרוח החיה של כל באי ביה"ס. לנו היה חזון אשר לא תאם את העשייה החדשנית שלנו שהחלה לפני כשש שנים. כך נולד הצורך להתאים את החזון להוויה הבית ספרית. התהליך החל בספטמבר 2014, ע"י הצוות המוביל ברצף, הצוות דן בסוגיה, בזמן הנדרש לתהליך ובדרכי פעולה. חלף לא מעט זמן והתחוור לכל שאנו עומדים בפני תהליך מקיף שיכלול את כל המורים, נציגי התלמידים וההורים ואכן מדובר בתהליך סדנאי שיתקיים במעגלי המורים, תהליך שצריך לנבוע מתוך צורך אמיתי שיחוו המורים באופן אישי.

צוות המנחות של ביה"ס שקד על חיבור סדנאות שהחלו ביצירת לוח חזון יצירתי ואישי לכל מורי ביה"ס שדן במעגלי חייו של המורה (פעילות זו התקיימה סמוך לראש השנה, כך שהיה בה ערך מוסף).בהמשך נכנסנו לשיח סדנאי סביב ערכים אישיים וערכי ביה"ס. בסדנאות ובמליאה התקיימו דיונים על המישורים שבהם מתמקד בהי"ס. לאחר שיח, הרוב הסכים שקיימים שלושה מישורים סביבם מתקיימת העשייה החינוכית שלנו: אדם, בי"ס, קהילה.

מכאן יצאנו להתבוננות בכל אחד מהמעגלים, תוך התבוננות בנחיצותו של כל מעגל, בנקודות חוזק וחולשה ועיסוק בשאלה מהי תמונת העתיד של כל אחד מהמישורים, או במילים אחרות מהו החזון ?

תהליך מקביל נעשה מול חברי מועצת התלמידים, וועד ההורים של ביה"ס אשר התבוננו ,דנו והגיעו לתובנות מנקודת מבטם. ראוי לציין שבמסגרת שעורי חינוך לקריירה התלמידים עברו סדנאות זהות שהועברו למורים, התלמידים חשבו על החזון האישי שלהם והתייחסו לצרכיהם העתידיים בביה"ס ובקהילה עתידיים. כלל התוצרים אוחדו ע"י צוות חשיבה, אשר נפתח לכלל המורים שרוצים לקחת חלק בתהליך הכתיבה של חזון ביה"ס. מהלך הכתיבה נמשך על פני השנה כולה, כלל לא מעט טיוטות, התייעצות עם בלשנים ובחירת מדוקדקת של כל מילה ומילה.

לאחר הסכמה על הנוסח הסופי, התקיימו דיונים בצוות הניהול השש שנתי, על העיצוב של החזון, תהליך שנכנס לשנה השנייה בו נעזרנו במעצבת גרפית מקצועית. חשוב היה שהעיצוב הגרפי ישקף את התהליך כולו.

**חזון בית הספר**

**אדם:**

העצמת אדם דרך ציר פיתוח אישי לכדי התבוננות של הפרט בחוזקותיו, חסמיו, ערכיו ותמונת עתידו. לצד זה ילמד כל אדם בבית הספר (תלמיד, מורה, עובד) להציב יעדים עתידיים ולבנות להם תוכנית פעולה יישומית.

**בית ספר:**

א. מייצר מרחבים להעצמת חוזקות אדם הן בתחום האישי והן הלימודי ע"י וועדות, חדרי מקצוע תואמי חוזקות, קורסים מותאמי כישורים אישיים, מסלולי למידה, מגמות, מועצות, פרלמנט וכו'....

ב. מפתח פדגוגיה מוטת עתיד מותאמת מיומנויות המאה ה-21 ומאפשרת את הצבת הלומד במרכז תהליך הלמידה. כחלק מזה למידה מתוקשבת כשלכל תלמיד מחשב נייד אישי ללמידה מחקרית מתקדמת.

**קהילה:**

למידה במרחבי הקהילה (ארגונים, מכללות, מנטורים, מומחים, סיורים וכו'...) לצד זה בניית מיזמים משותפים עם הקהילה.

ראה ערכים : תואמי אדם, תואמי בית הספר, תואמי קהילה.

**מעורבות אישית בקהילה:**

כל תלמיד בבית הספר, החל מכיתה ז', מחוייב לתרום ולתת לקהילה כשם שהוא מקבל ממנה. בכל שכבה נבנית תוכנית קהילתית תואמת גיל הנפרשת על פני שנת הלימודים כשלכל תלמידי השכבה יש חלק בה. ההתנדבות יכולה להיות בארגונים כמו: בתי אבות, מועדוני קשישים, גני ילדים עם צרכים מיוחדים, טיפוח מרחבים קהילתיים, מד"א, כיבוי אש וכו'...

**חמשת המיומנויות ליצירת תמונת עתיד**

**מאמר וסרטונים העוסקים בפיתוח תמונת עתיד של התלמידים:**

חינוך לקריירה מהו ?

* אדם במעגלי חייו (ציר פיתוח אישי)

* מעגלי שיח - מורים

* מעגלי שיח - תלמידים

* מעטפת רגשית

* מאמינים בדרכך

* בוקר מעורר השראה

* קורסים להעצמת חוזקות

* מעבדת חדשנות

* פמ"ע - פדגוגיה מוטת עתיד

* למידה מתוקשבת

* תוכנית אישית לכל תלמיד

* מרחבי למידה

* אסיפה בית ספרית

* למידה דרך קורסים: 3D

* מסלולים תואמי חוזקות

* מגמות תואמי חוזקות

* תעודות

* מנטורים בדרך לתמונת עתיד

* מרכז למידה קהילתי

* סדרת ניחוחות טבריה

* חברה משתנה

* חינוך לחיים משותפים

* כיתת ותיקים

* מעורבות אישית בקהילה